
PÄÄMÄÄRÄNÄ SUOMALAINEN SUOMI 


Tavoitteena nolla maahanmuuttajaa 


Suomalaiset joutuvat todistamaan tällä hetkellä jokapäiväisessä elämässään ennennäkemätöntä 
demografista muutosta, joka uhkaa perustavanlaatuisesti kansallista olemassaoloamme. 
Suomen tämänhetkisestä väestönkasvusta täydet 100 % selittyy maahanmuutolla, siinä missä 
etnisten suomalaisten lukumäärä on laskenut yhtäjaksoisesti useamman vuoden peräkkäin, 
johtuen syntyvyyttä korkeammasta kuolleisuudesta. Tilanne, jossa suomalaisten lukumäärä 
vähenee vuodesta toiseen samaan aikaan kun muukalaisten määrä kasvaa, on kaikkinensa 
kestämätön, eikä sitä ratkaise kosmeettiset |tiukennukset maamme nykyiseen 
maahanmuuttopolitiikkaan. 


SUOMALAISEN MAAHANMUUTTO- 
POLITIIKAN ENSISIJAINEN 
TEHTÄVÄ ON VARMISTAA SE, ETTÄ 


SUOMI PYSYY MYÖS 
TULEVAISUUDESSA VALKOISENA, 
EUROOPPALAISENA MAANA. 


Niin kauan, kun meidän suomalaisten lukumäärä kasvaa hitaammin kuin maassamme 
oleskelevan vieraan väestön, me uhkaamme joutua vähemmistöksi omassa maassamme. 
Negatiivisen väestönkasvun aikana maltillinenkin maahanmuutto riittää kiihdyttämään väestön 
vaihtumista, joten ainoa kestävä ratkaisu on pysyvien oleskeluoikeuksien lakkauttaminen, sekä 
nollalinja sen kaltaiseen maahanmuuttoon, joka tähtää pysyvään asumiseen kotimaassamme. 


Suomalaisen maahanmuuttopolitiikan ensisijainen tehtävä on varmistaa se, että Suomi pysyy 
myös tulevaisuudessa valkoisena, eurooppalaisena maana. Suomalaisten suhteellinen osuus 
maamme kokonaisväestöstä tulisi saada kasvatettua nykyisestä, sekä pyrkiä politiikan keinoin 
olemaan aina lähellä sataa prosenttia. Ne harvat maahanmuuttajat, joille voitaisiin tarjota 
jatkossa oleskelulupia, tulisi olla muita eurooppalaisia, eikä heidänkään läsnäolonsa saa 
aiheuttaa uhkaa suomalaiselle kansakunnalle. Maahanmuuton pysäyttämiseksi Sinimusta Liike 
kannattaa seuraavanlaisia toimenpiteitä: 


Humanitäärisen maahanmuuton lopettaminen 


Suomesta ei tule tehdä humanitääristä suurvaltaa, joka houkuttelee ei-eurooppalaisia 
turvapaikanhakijoita rajojensa sisäpuolelle. Turvapaikanhakijat tulee eristää erillisiin 
käsittelykeskuksiin, joista ei ole yhteyttä suomalaiseen yhteiskuntaan. Näistä keskuksista 
turvapaikanhakija voi hakemuksen käsittelyn aikana milloin tahansa palata kotimaahansa, 
muttei suomalaisten keskuuteen. Turvapaikan myöntämisen perusteissa otetaan huomioon 
esimerkiksi apua tarvitsevan rodullinen alkuperä. Turvapaikanhakijoille myönnetty turva on 
aina väliaikainen, ja se voidaan päättää esimerkiksi pakolaisen rikollisuuden perusteella. 


Työperäisen maahanmuuton lopettaminen 


Suomen tulee tiukentaa nykyistä saatavuusharkintaa, ja ulottaa se koskemaan kaikkia työn 
teettämisen muotoja. Julkisella sektorilla tulee pitää kiinni tiukoista kielitaitovaatimuksista 
erityisesti terveydenhuollon ja sosiaalialan työtehtävissä, ja suosia suomalaisia työnhakijoita 
silloinkin, kun tarjolla olisi yhtä päteviä eurooppalaisia hakijoita. Työvoiman haalimista 
Euroopan ulkopuolelta tulisi pyrkiä pienentämään nykyisiä lupamenettelyjä tiukentamalla, 
sekä pysyvistä oleskeluluvista luopumisella. Vierastyövoiman käyttö ei saa uhata suomen 
kielellä toimivaa yleispalveluvelvoitetta edes yksityisellä sektorilla. 


Laittomien maahanmuuttajien pakkokäännytys käyttöön 


Suomessa majailee tällä hetkellä useita tuhansia paperittomia siirtolaisia, joilla ei ole edes 
liberaalidemokraattisen järjestelmän näkökulmasta riittävää syytä maassaololleen. Laittomat 
siirtolaiset ovat turvallisuusuhka suomalaiselle yhteiskunnalle, jonka vuoksi heidät tulee eristää 
erillisiin karkoitusleireihin, jotka sijaitsevat asutuskeskusten ulkopuolella. Näistä leireistä 
paperittomilla on mahdollisuus lähteä vain yhteen suuntaan - omaan kotimaahansa. Poliisin 
määrärahoja laittoman siirtolaisuuden kitkemiseksi on kasvatettava. 


Ulkomaalaisen järjestäytyneen rikollisuuden torjunta 


Monikulttuurisen > väestökehityksen seurauksena Suomeen on muodostunut etnisiä 
alakulttuureja, jotka kasvattavat tuntuvasti maamme nykyisiä rikostilastoja. Nykyiset lempeät 
tuomiot eivät toimi näille vierasmaalaisille ihmisille riittävänä pelotteena rikosten 
ehkäisemiseksi, jonka vuoksi Suomen tulisikin neuvotella vierasväestön rankaisemisesta 
näiden todellisten kotimaidensa kanssa. Mikäli vierasmaalaisen rikoksen tekijän rangaistus 
olisi ulkomailla kovempi mitä Suomessa, henkilön tulisi kärsiä rangaistuksensa aina 
kotimaansa vankeinhoitolaitoksissa. Suomen ulkopuolella rikoksen tekijää odottava 
kuolemantuomio ei saa olla syy palauttamatta jättämiselle. Suomen poliisilla tulee olla 
tarvittavat työkalut etnisen rikollisuuden torjumiseksi, jonka vuoksi etnisen profiloinnin tulisi 
olla sallittua. 


Sinimusta Suomi on valkoinen Suomi 


Suomalaisuus on alennettu nykypäivänä tarkoittamaan vain Suomen kansalaisuutta. Jos kuka 
tahansa kelpaa suomalaiseksi, kunhan sisäistää muutamat tavat ja maksaa veronsa Suomeen, 
niin miten suomalaisuus eroaa harrastekerhon jäsenyydestä? Suomalaisuuden tunnistettavat 
piirteet juontavat kuitenkin perimästämme, joka on muovannut meidät tuhansien vuosien 
aikana uniikiksi kansaksi Euroopan kansojen joukkoon. Nyky-Suomi heijastaa vielä tämän 
perimän ominaisuuksia, mutta suomalaisen veren vähetessä myös Suomi muuttuu - 
peruuttamattomasti. 


Suomalaisen Suomen säilyttämiseksi nyt ja tulevaisuudessa Sinimusta Liike ajaa seuraavia 
toimenpiteitä. 


Suomalaiseksi synnytään 


Suomen kansalaisuuden saa nykypäivänä yhä helpommin kuka tahansa Suomessa asuva, 
höllentyneiden kielitaito- ja nuhteettomuusvaatimusten seurauksena. Kansalaisuuden ei pitäisi 
olla palkinto sopeutumisesta, vaan syntyperän osoittava dokumentti. Sinimustassa Suomessa 
kansalaisuus myönnetään vain suomalaisille vanhemmille syntyneelle lapselle. Haluamme 
myös uudelleenarvioida kaikki ulkomaalaisille ja heidän jälkeläisilleen myönnetyt Suomen 
kansalaisuudet. Etenkin 90-luvulla Neuvostoliitosta tulleiden somalien ja vuoden 2015 
pakolaisvyöryn jälkeen tulleiden kansalaisuudet pitää ottaa erityiseen uudelleen tarkasteluun. 


= ASETAMME 
VÄESTÖPOLITIIKKAMME 


KESKIÖÖN SUOMALAISEN 
PERHEEN Ка 2 


Kahdet paperit - jakautuneet lojaliteetit 


Kaksoiskansalaisuus on kansallisen turvallisuuden kannalta valtava riski. Erityisesti 
venäläisvähemmistö Suomessa muodostaa merkittävän uhan, sillä Venäjä on perustellut 
ulkopoliittisia aggressioitaan venäläisvähemmistön huonolla kohtelulla kohdemaissa. 
Kaksoiskansalaisuus itsessään halventaa koko kansalaisuuden käsitettä mahdollistamalla 
**rusinoiden noukkimisen pullasta”. Kaikki kaksoiskansalaisuuden omaavat ja etnisesti 
suomalaiset joutuvat Sinimustassa Suomessa valitsemaan kumman kansalaisuuksista hän pitää. 
Kaikki ulkomaalaiset kaksoiskansalaiset menettävät Suomen kansalaisuutensa. Näillä toimilla 
Suomen passi on luotettava ja arvostettu matkustusasiakirja maailmalla jatkossakin. 


Yhteiskunta koostuu ihmisistä 


Yhteiskunta koostuu ihmisistä ja Sinimustassa Suomessa me haluamme tietää minkälaisista. 
Suomalaisten jatkuva väheneminen ja muiden etnisyyksien kasvu ovat uhka suomalaisen 
Suomen tulevaisuudelle. Tällä hetkellä todellinen väestönkehitys on meiltä kaikilta piilossa, 
sillä tarkkaa dataa ei ole. Haluamme ottaa käyttöön muiden länsimaiden, kuten Britannian ja 
Yhdysvaltojen, käyttämän etnisen rekisterin, jossa kaikista maassa asuvista henkilöistä näkyisi 
muiden henkilötietojen lisäksi myös heidän etninen taustansa. Rekisterin avulla pystymme 
seuraamaan Suomen eri väestöjen kehitystä nykyistä äidinkielen perusteella tehtyä arviota 
paremmin ja tekemään tarvittavat toimenpiteet suomalaisenemmistön säilyttämiseksi. 


Uusia suomalaisia? - Me teemme ne itse! 


Suomalaisten syntyvyys on ennätyksellisen alhainen. Hedelmällisimmässä iässä olevat nuoret 
aikuiset ovat kaikkein haluttomampia perustamaan perhettä. Perheen perustaminen mielletään 
opiskelua ja työssäkäyntiä haittaavaksi, liian kalliiksi, vanhanaikaiseksi, liikaa yksilön 
valinnanvapauksia ja seksuaalisuutta rajoittavaksi, ja sen nähdään vaikuttavan 
ilmastonmuutokseen negatiivisella tavalla. Sinimusta Liike pyrkii politiikallaan palauttamaan 
luonnollisen väestönkasvun, joka on kansakuntamme säilymisen ja jatkumon elinehto. 
Asetamme väestöpolitiikkamme keskiöön suomalaisen perheen hyvinvoinnin. 


Syntyvyyden kasvattamiseen liittyvät tukitoimet 


Perhelaina on kirjattava lakiin. Ydinperheiden perustamista tulee tukea kaikin mahdollisin 
keinoin yhteiskunnassamme. Sinimusta Liike esittää nuorille perheille kannustimeksi valtion 
takaamaa perhelainaa eli lainaa, joka leikkautuu lapsiluvun kasvaessa. Neljännen lapsen 
jälkeen lainaa ei tarvitsisi maksaa takaisin. 


Kotiäidit ovat tulevien sukupolvien tärkein voimavara. Viime vuosikymmenten poliittiset 
päätökset ovat heikentäneet kotiäitiyden yhteiskunnallista ja taloudellista asemaa ja 
houkuttelevuutta. Kotiäitiydestä on tehtävä arvostetumpaa ja houkuttelevampaa, muun muassa 


taloudellisesti. Sinimusta Liike esittää perustulomallista ”äidin palkkaa”, jossa jokaisen alle 
18-vuotiaan lapsen perustulo maksetaan ensisijaisesti äidille. 


Lastenhoitomaksuihin on tehtävä kevennyksiä. Nuorten perheiden lapsiluvun kasvaessa myös 
erilaiset tukipalveluiden kulut kasvavat merkittävästi, kuten muun muassa päiväkoti ja 
terveydenhuollon kulut. Sinimusta Liike esittää näihin kuluihin kevennyksiä perheen 
alaikäisten lapsiluvun mukaan. 


Perhekeskeinen asennekasvatus 


Syntyvyyden kasvattamiseen eivät riitä pelkästään tukitoimien lisäämiset. Tarvitaan myös 
perusteellinen asennemuutos kohti perhekeskeisyyttä, joka näkyy yhteiskuntamme kaikilla 
osa-alueilla. 


Sinimusta Liike haluaa nostaa esiin perheen perustamisen hyviä puolia ja kannustaa jokaista 
suomalaista perustamaan suurperheitä. Mielestämme äitiys, isyys, perheen perustaminen, 
yhteisöllisyys ja sukupolviemme jatkuminen ovat myönteisiä arvoja yhteiskunnassamme. 
Tavoitteenamme on, että tätä maata asuttaa tulevaisuudessa tyytyväiset ja iloiset, etnisesti 
suomalaiset lapsiperheet. 


Terve yhteiskunta rakentuu perinteisille 
sukupuolirooleille 


Sinimusta Liike kannattaa perinteisiä sukupuolirooleja. Sukupuoli perustuu biologiseen 
todellisuuteen, jolla on suvullisesti lisääntyvän lajin kannalta selkeä tehtävä. Äidin ja isän roolit 
ovat erilaisia, mutta toisiaan täydentäviä. Tätä ei voi korvata muilla parisuhteen muodoilla. 
Emme usko sukupuolten moninaisuuteen ja vastustamme sateenkaariväestön lasten 
hankkimista homoadoptioden tai keinohedelmöityksen avulla. 


Lapsettomuuden ihannointi lopetettava 


Lasten saamattomuutta perustellaan usein väestön liikakasvulla, joka tapahtuu tosin Afrikassa, 
ei meillä. Nyky-yhteiskunta mahdollistaa lukuisat seksisuhteet ilman pelkoa raskaudesta, ja 
tämän seurauksena voidaan luoda keinotekoinen, jopa 10 vuoden tyhjä aukko 
hedelmällisimmän iän ja perheen perustamisen välillä. Suomalaisten raskauksista merkittävä 
osuus päättyy tällä hetkellä aborttiin. On myös paljon perheitä, jotka eivät pysty saamaan 
lapsia. Näiden perheiden lapsettomuushoitoja on tuettava valtion toimesta. Sinimusta Liike 
haluaa lopettaa suomalaisten lapsettomuuden ihannoimisen ja kieltää maksuttomat 
hormonaaliset ehkäisyt lapsettomilta. Haluamme myös kieltää puberteetin estolääkitykset ja 
muut “sukupuolen korjaamiseen” käytettävät lääke- ja hoitomuodot. 


Lastensuojelu ei saa olla rahastusta 


Lastensuojelun tavoitteeksi on asetettava hyvinvoivat, perinteiset perheet. Raskaita ja kalliita 
huostaanottoja ehkäisee esimerkiksi lastensuojeluun sitomaton kunnallinen kotipalvelu, joka 
auttaa perheitä selviytymään arjen haasteissa. Huostaanotto näyttää valitettavan usein 
perustuvan sijaishuollon hyvään taloudelliseen tukeen. Perusteettomia huostaanottoja tulee 
vähentää ja moraalitonta lapsen oikeuksien polkemista ehkäistävä. Lastensuojelu tarvitsee 
lisäresursseja siten, että kunkin perheen tilanne pystytään puolueettomasti arvioimaan nopeasti 
ja useamman kuin yhden sosiaalityöntekijän toimesta. Lastensuojelutoimet tulee ensisijaisesti 
pyrkiä järjestämään yhteistyössä lapsen oman perheen, lähisukulaisten sekä sosiaalitoimen 
kanssa. Sijaishuollossa olevien lasten tulee tavata biologista perhettään niin usein kuin 
mahdollista ja niin luonnollisissa olosuhteissa kuin voidaan järjestää. 


Sateenkaaripropaganda siivottava pois julkisuudesta 


Valtamedian uutisointi, radio- ja televisio-ohjelmat sekä mainokset, sosiaalisen median alustat, 
mediakanavat ја = erilaiset — suoratoistopalvelut оп valjastettu päivittäiseen 
sateenkaaripropagandan edistämiseen. Sateenkaaripropaganda ја kulttuurimme 
yliseksualisoituminen on erityisen vahingollista kehitysvaiheessa oleville lapsille ja nuorille. 
Sinimusta Liike haluaa siivota sateenkaaripropagandan pois kaikista julkisista 
mediajulkaisuista. Lisäksi kaupunkien järjestämät homoeroottiset Pride-tapahtumat ja lapsille 
suunnatut drag queen-satutuokiot tulee poistaa katukuvasta ja julkisista tiloista. Alaikäisten 
altistuminen homopropagandalle tulee estää poliittisen vallan toimesta. Poistaisimme mm. 
SETA:n ja muiden seksuaalivähemmistöjen etujärjestöjen valtuudet osallistua 
opetussuunnitelmien laatimiseen. Esimerkkinä Unkarin heinäkuussa 2021 voimaan tullut laki, 
joka kieltää homoseksuaalisuuden, pedofilian, sukupuolenkorjauksen ja poikkeavaa sukupuoli- 
identiteettiä koskevan sisällön asettamisen kaikissa mediajulkaisuissa ja koulujen 
opetussuunnitelmissa alaikäisten saataville. 


Ei Suomen mieltä ilman suomen kieltä — suomalaisuus 


näkyväksi ja kuuluvaksi 


Sinimusta Liike pitää haitallisena sitä, että englanti yhä enemmän sekoittuu suomen 
puhekieleen, mikä rapauttaa kieltämme ja täten kansallisidentiteettiämme. Etenkin 
nuorisomme on tälle ilmiölle altistunut. Monet heistä myöntävät, että on helpompi löytää 
sanoja päästään englanniksi kuin suomeksi, eikä heitä haittaa, vaikka puheessa vilisee paljon 
vieraskielisiä sanoja. Suomea äidinkielenään puhuvia on vain 4,8 miljoonaa, joten kielemme 
on suojelemisen arvoinen. 


Kansallismielinen YLE 


YLE on suomalaisten veronmaksajien rahoittama, mutta sen näyttämä ja tuottama sisältö 
hyökkää tätä kansanosaa vastaan. Pillupäiväkirjojen, maahanmuuttajanuorten ja narkomaanien 
päivittäistä elämää kuvaavien tosi-tv sarjojen sijasta Yleisradion ohjelmistoa tulee kehittää 
terveempään ja kansallismielisempään suuntaan. Ohjelmissa tulee korostua yhteisöllisyys, 
kansanterveys, Suomen historia kautta aikain, luonnon merkitys sekä terveelliset harrastukset 
ja elämäntavat. Sinimustassa Suomessa uutiset näytetään vain suomen kielellä, ei ruotsiksi, 
englanniksi, venäjäksi tai somaliksi. 


Suomalaisuuden pitää näkyä 


Nykypäivän valtamedia normalisoi ja ylistää monikulttuurisuutta ja sateenkaari-ideologiaa 
elokuvissaan ja tv-sarjoissaan. Historialliset elokuvat ja sarjat roolitetaan tarkoituksella 
etnisesti väärin antamalla kuuluisien valkoisten rooleja muille roduille, mutta ei koskaan toisin 
päin. Myös mainoksissa esiintyy valtaväestön sijaan yhä enenevissä määrin rotumuukalaisia, 
mikä ei heijasta todellista väestön rakennetta. Tulemme tukemaan elokuva- ja 
televisioteollisuutta, joka heijastaa suomalaisuutta niin tarinoissa kuin roolituksissaan. 
Tuotannon pitää heijastaa perinteisiä arvoja, yhteisöllisyyttä ja antaa nuorille vahvoja miehen 
ja naisen roolimalleja sekä tuoda positiivisesti esiin ikiaikaisia hyveitä, kuten rohkeus, 
uskollisuus ja uhrautuvuus, nykyisten liberaalien itsekeskeisten ja hedonististen arvojen sijaan. 


Sinimustassa Suomessa yritykset käyttävät mainoksissaan vain kantasuomalaisia. Esimerkiksi 
Nigeria on juuri kieltänyt ulkomaalaisten käyttämisen mainoskasvoina. Tuemme myös 
elokuvien ja tv-sarjojen tuotantoa historiamme suurmiehistä -ja naisista, jotka ovat vaikuttaneet 
merkittävästi suomalaisuuteen. Tällaisia henkilöitä olisi esimerkiksi Elias Simojoki, V.A. 
Koskenniemi, Akseli Gallen-Kallela ja Fanni Luukkonen. Samalla tulemme panostamaan 
paikallisuuteen. Televisiotuotannossa ei pidä keskittyä vain suuriin kaupunkeihin vaan myös 
pieniin kuntiin ympäri Suomea. Kun suomalainen näkee elokuvan, mikä on tehty hänen 
asuinpaikkakunnallaan, pystyy hän eläytymään siihen aivan eri tavalla. 


Pakkoruotsi pois! 


Yhtenäinen kansa puhuu yhtä kieltä eli meidän tapauksessamme suomea. Enemmistön ei ole 
tarkoitus palvella runsaan viiden prosentin vähemmistöä heidän kielellään vaan päinvastoin. 
Jotta edellä mainittuun tilaan päästäisiin, tulemme ajamaan pakkoruotsin poistamista kaikilta 
koulutusasteilta sekä ruotsin kielen osaamisen vaatimista virkamiehiltä. 


Yleispalveluvelvoite suomeksi myös yksityisellä sektorilla 


"En pitäisi poissuljettuna, että kassalla olisi työntekijä, joka kommunikoisi muulla kielellä. Se 
on rikkaus asiakkaiden suuntaan." sanoo S-markettien henkilöstöpäällikkö Tiia Pitko 
Helsingin Uutisten artikkelissa 29.09.2022 Suomalaisen on aina saatava palvelua suomeksi. 
Sinimustassa Suomessa yksityiset yritykset velvoitettaisiin palvelemaan asiakkaitaan 
suomeksi. Yritysten työkieleksi tulisi suomen kieli. Vieraskielisten mainosten yhteydessä tulee 
olla aina suomenkielinen käännös. Elintarvikkeista poistettaisiin vieraskieliset sanat, mukaan 
lukien myös ruotsinkieliset. 


Median moraalin mureneminen ja sen seurausten 
korjaaminen 


Median toimesta yleinen siveellisyydentaju on hämärtynyt. Ihmiset eivät tiedosta, että lasten 
altistaminen seksuaaliselle materiaalille on rikos. Sinimusta Liike haluaa kieltää kaiken 
pornografian julkisen levittämisen sen kaikissa muodoissa. Myös liian seksuaalissävytteinen 
media tulee siistiä pois julkisista tiloista ja alustoilta. Esimerkiksi autossa matkustavan 
lapsiperheen ei tulisi joutua kuuntelemaan seksivälinekaupan radiomainoksia. 


Liittovaltiosta kansakuntien Euroopaksi — Suomi ulos 
EU:sta 


Sinimustan Liikkeen mielestä EU on perustamisestaan lähtien luotu palvelemaan 
ylikansallisten tahojen poliittisia ja taloudellisia intressejä itsenäisten kansakuntien 
kustannuksella. Unionin edustamat ihanteet monikulttuurisuudesta, taloudellisesta 
yhteisvastuusta sekä ihmisten ja pääoman vapaasta liikkuvuudesta ovat ristiriidassa 
suomalaisten kansallisten etujen kanssa. Sinimusta Liike kannattaa nykyisen EU:n 
lakkauttamista ja sen korvaamista kansallisten hallintojen yhteistyöelimellä — kansakuntien 
Euroopalla, jonka tehtävänä olisi toimia sotilaallisena ja taloudellisena yhteistyöjärjestönä, 
jonka olemassaolon keskiössä on eurooppalaisen rodun ja eurooppalaisten kansojen 
olemassaolon turvaaminen nyt ja tulevaisuudessa. 


Irti EU:sta 


Sinimusta Liike kannattaa Suomen eroamista Euroopan unionista ja valuuttaliitosta, sekä 
yhteistyön lisäämistä itäisen Euroopan konservatiivisten hallintojen kanssa. Puolueemme 
näkökulmasta Suomen henkinen koti löytyy niiden valtioiden joukosta, jotka ovat aktiivisesti 
pyrkineet kamppailemaan amerikkalaisen liberalismin ja Venäjän federaation muodostamaa 
sotilaallista uhkaa vastaan. Suomen tulee poistaa perustuslaistaan maininta EU:n jäsenyydestä, 
sekä palauttaa EU:lle ulkoistettu päätöksenteko kansalliselle hallinnolle. Näihin lukeutuvat 
mm. 


Oma valuutta 


Sinimusta Liike kannattaa kansalliseen valuuttajärjestelmään siirtymistä sekä julkisesti 
ohjattua keskuspankkia, joka päättää lainojen koroista ja valuutan liikkeellelaskusta 
kansallisesti. Nykyinen tilanne, missä ainoa tapa parantaa vientiteollisuutemme kilpailukykyä 
on palkkakustannusten alentaminen, tekee maamme kansantaloudesta jähmeän. 


Oma rajakontrolli 


Suomella tulee olla itsenäisenä valtiona oikeus päättää siitä, minkälaisin ehdoin ihmiset saavat 
maahamme saapua, ja kuinka kauan he saavat maassamme oleskella. Mikäli kansallinen 
hallintomme haluaa käännyttää tiettyjen kansallisuuksien edustajat rajoiltaan, sillä tulee olla 
siihen myös täysi oikeus. Suomalaisen maahanmuuttopolitiikan tulee palvella ainoastaan 
suomalaisten kansallisia etuja, joihin lukeutuvat työvoimapoliittiset, väestölliset ja taloudelliset 
intressit. 


Itsenäinen talouspolitiikka 


Suomen tulee voida puolustaa kotimaista tuotantoa julkisin tuin ja suojatullein. Suomalaisia 
yrityksiä ja työntekijöitä ei pidä pakottaa kilpailemaan koko ympäröivää maailmaa vastaan. 
Suomalaista ammattiosaamista tulee suojata ulkomaalaiselta halpatyöltä ja -tuotannolta. 


Suomen pitää myös kyetä linjaamaan omasta energiantuotannostaan ja sähkönjakeluverkostaan 
ilman ylikansallisia energiapörssejä tai EU-tason energiapoliittisia linjauksia. 


Irrottautuminen taakanjakomekanismista 


Suomen tulee välittömästi erota EU:n taakanjakojärjestelmästä, joka mahdollistaa värillisten 
onnenonkijoiden sijoittamisen Suomeen. Suomen tulee myös aktiivisesti torjua EU:n 
maahanmuuttopoliittiset linjaukset, sekä kehittää väestöpoliittisiin haasteisiin ainoastaan 
kansallisia ratkaisuja. 


SINIMUSTA LIIKE KANNATTAA 
SUOMEN EROAMISTA 


EUROOPAN UNIONISTA JA 
a VALUUTTALIITOSTA 


SUOMALAINEN ТҮ) ON SUOMALAISTEN ETUOIKEUS 


Lähivuosikymmenien aikana valtiovalta on ajanut teollisuuden ulos Suomesta, eikä sen voi 
olettaa palaavan. Aiheuttamansa tilanteen ongelmiin eivät hallitukset ole pystyneet 
vastaamaan, vaan ne ovat luoneet paisuneen työvoimabyrokratian, joka elää itseään varten. On 
myös saatu aikaan yhä syvenevä kansan jakautuminen köyhiin ja varakkaisiin. Sen sijaan, että 
hallitus pyrkisi ratkaisemaan esimerkiksi = hoitoalan — resurssipulan > tyydyttävällä 
palkkaratkaisulla, se pyrkii monin tavoin helpottamaan ulkomaisen työvoiman tuloa ja tuontia 
matalapalkka-aloille. 


Nopeasti muuttuneen elinkeinorakenteen myötä tulevien päättäjien haasteena on vastata 
muutoksiin nopeilla ja tehokkailla toimilla. Työt ja tekijät on saatava kohtaamaan kurittamatta 
jo ahdingossa olevia työttömiä tai työssäkäyviä, jotka eivät tule palkallaan toimeen. TE-palvelu 
ei saa olla nykyisen kaltainen hyödytön, kallis ja omaa koneistoaan työllistävä byrokratia, vaan 
edistää aidosti muuttuneiden työmarkkinoiden rekrytointia, uudelleenkouluttautumista ja 
yrittäjyyttä. Suomen työmarkkinoilla rehottaa kyseenalainen ulkomaisen halpatyövoiman 
maahantuonti muun muassa rakennus- ja hoiva-alalla. Viranomaisresurssit eivät riitä toimintaa 
valvomaan, eikä rikkomuksista ole olemassa sanktioita. Kolmansista maista ja Itä-Euroopasta 
tuodut kielitaidottomat työntekijät ovat alipalkattuja ja polkevat näin suomalaisen 
ammattilaisen palkkoja. 


Työikäisillä ja -kykyisillä koulutusjärjestelmän ulkopuolella olevilla suomalaisilla on oikeus 
tehdä töitä ja osallistua yhteiskunnan ylläpitoon ja rakentamiseen. Valtion työllisyyspolitiikan 
tehtävä on edistää ja tukea työllisyyden ja yrittäjyyden turvaamista koko maassa. Työn on 
oltava tasapainossa vapaa-ajan kanssa, jotta ihmisillä jäisi aikaa harrastaa ja pitää huolta omasta 
ja läheistensä hyvinvoinnista. Lähitulevaisuuden tavoitteena tulee olla lyhyemmät työajat 
palkkatason kärsimättä. Työn tuottamisen tehostamiseen lyhyemmässä ajassa tulee kannustaa. 


VALTION TYÖLLISYYSPOLITIIKAN 
TEHTÄVÄ ON EDISTÄÄ JA TUKEA 


TYÖLLISYYDEN JA YRITTÄJYYDEN 
+ TURVAAMISTA KOKO MAASSA. . 

Työ оп suomalaisen hyvinvoinnin perusta 


Työstä on saatava aina palkka, jolla tulee toimeen. Suomessa ei tule sallia sellaista palkkatasoa, 
että työtä tekevän on haettava toimeentulotukea elääkseen. Palkkatason määrittelyä ja muita 
työehtoja ei tule jättää työntekijä- ja työnantajajärjestöjen sopimusten tai paikallisen sopimisen 
varaan, vaan ne on sidottava lakiin ja määrättävä rikkomisesta sanktiot, sekä asetettava myös 
riittävästi resursseja valvontaan. Hoitohenkilöstön ja muiden matalapalkka-alojen palkkoihin 
on saatava työn vaativuutta vastaavat korotukset. 


Ammattitaidottomuutta, jonka perusteella palkkoja voidaan polkea, ei tule hyväksyä 
Suomessa, vaan työelämän ja koulutuksen ulkopuolella olevat kansalaiset on velvoitettava 
pätevöitymään aloille, joilla on työvoiman tarvetta. 


Työvoiman hyvinvoinnista on pidettävä huolta. Valtiovallan on voitava tukea esimerkiksi 
verotuksen keinoin työnantajia kannustamaan työntekijöitä pitämään huolta terveydestään ja 
harrastamaan liikuntaa. Työnantajat voisivat saada esimerkiksi WALV-tyyppisen 
verohyvityksen, kun nämä tarjoavat työntekijöilleen liikunta- ja hyvinvointipalveluita. 
Hyvinvoivalla väestöllä on suuri vaikutus työssä jaksamiseen ja tuottavuuteen. 


Perustulon turvin ihmisillä olisi mahdollisuus vähentää työaikaansa niin halutessaan. 
Perustulo-mallimme on esitetty kohdassa Kohti kansallista taloutta. 


Suomalainen yrittäminen palvelee suomalaista 
yhteiskuntaa 


Suurin syy, miksi yritykset siirtävät tuotantoa ulkomaille, on kustannukset Suomessa, näistä 
suurimpia ovat työvoimakustannukset. Suurin syy siirtää tuotantoa takaisin Suomeen, on laatu. 
Tavallinen ajattelutapa, että suomalainen tuote on laadukas ja kestää paremmin aikaa kuin 
muualla tehty, on näin ollen tiedossa yrityksillä, jotka siirtävät tuotantoaan pois Suomesta. 
Yritys elää vain tekemällä riittävän positiivista tulosta, joten sen strateginen päätös siirtää 
tuotantoaan pois kotimaasta perustuu aina tuotannon kuluihin ja kannattavuuteen. Yrityksiä, 
jotka palaavat takaisin Suomeen, tulisi palkita erilaisin tuin ja eduin, esimerkiksi verotuksen 
avulla, jotta tuotanto olisi Suomessa kannattavaa. 


Yrittäjäeläkevakuutuksen työtulon määrittelyn muutos tulee perua. YEL:n maksuperuste ei voi 
olla alan keskipalkan mukaan määritelty, vain yrittäjä itse pystyy määrittelemään oman tulonsa 
alasta riippumatta. Suomella ei ole varaa menettää yhtään yritystä kohtuuttomien maksujen ja 
velvoitteiden vuoksi. 


Puolueemme haluaa edistää aloittavan yritystoiminnan kannattavuutta nostamalla ALV- 
vapaan liikevaihdon ylärajan 35 000 euroon. Ruoan jalostajien eriytyminen tuottajien 
osuuskunnista pörssiyhtiöiksi vaikuttaa suomalaisten maataloustuotteiden hintaan verrattuna 
ulkomaiseen halpatuontiin ja asettaa suomalaisen maatalousyrittäjän ahdinkoon. Valtion tulisi 
edistää osuuskuntatoimintaa ja tukea tuottajien suoramyyntiä. Monopoliasemassa olevien 
suurten ketjujen lisäksi Suomessa tulisi tukea uusien suomalaisten jälleenmyyntiverkostojen 
syntymistä. Suomi ei saa ajautua ulkomaisten elintarviketuottajien ja raaka-aineiden varaan, 

vaan valtion on kaikin tavoin edistettävä oman tuotannon elinvoimaa ja kasvua, ja turvata 
suomalainen huoltovarmuus. 


Kepin sijasta porkkanaa - työvoimapalvelut välittämään 
töitä 


Nykyhallitus uudisti työvoimapalvelut tavoitteenaan tukea nopeaa työhön pääsyä ja 
uudelleentyöllistymistä. Uudistusta varten palkattiin 70 miljoonalla virkailijoita kurittamaan 
työnhakijoita, mutta tämäkään lisäys ei riitä. Virkailijoiden tehtävänä on valvoa, että jokainen 
työtön lähettää neljä työhakemusta joka kuukausi. Lisäksi virkailijoiden on oltava uuteen 
työnhakijaan yhteydessä viiden arkipäivän sisällä ja sen jälkeen tavattava työnhakija kahden 
viikon välein kolmen kuukauden ajan, sekä jatkaa tiivistä palvelujaksoa, jos työttömyys on 
jatkunut kuusi kuukautta. Tarkempi valvonta ja nopeat sanktiot laiminlyönneistä eivät auta, jos 
työ ja tekijä eivät kohtaa, tai hakijan osaamiselle sopivaa työtä ei ole. Työhaluinen hakija 
menee töihin valvomattakin, jos sopiva paikka löytyy. Työhaluttomat ja -kyvyttömät eivät 
työllisty sanktioista huolimatta, heidän kohdalleen pitäisi löytyä heidän työkykyään vastaava 
ratkaisu kuin yhteiskunnalle kalliiksi tuleva valvonnan tehostaminen. TE-palveluiden tulisi 
byrokratiakoneiston paisuttamisen sijaan keskittyä oikeaan työnvälitykseen sekä ohjata asiakas 
tarvittaessa uudelleenkoulutukseen ja pitää huoli, että sellaista on saatavilla niille aloille, joilla 
työvoiman tarvetta on. Oppisopimuskoulutus tulisi tehdä työnantajalle vaivattomaksi ja 
työnhakijalle houkuttelevaksi. 


Suomen kieli ja suomalainen työvoima ykkösasia 


Suomessa on kymmeniä tuhansia koulutettuja hoitoalan ammattilaisia, jotka eivät työskentele 
omalla alallaan. Lisäksi Tehyn mukaan noin puolet alalla työskentelevistä harkitsee alan 
vaihtoa. Syy tähän on valtakunnallisesti tiedossa, kun taistelu hoitohenkilöstön huonoista 
työolosuhteista ja palkkauksesta on jatkunut pitkään ja näkyvästi. Sen sijaan, että paikataan 
niin sanottua hoitajapulaa kielitaidottomien ulkomaalaisten tuonnilla, on hoitajien palkka ja 
työolosuhteet saatava nopeasti parannettua ja motivoitava hoitajia palaamaan alalleen. 
Kielitaitovaatimuksia on tiukennettava etenkin hoitoaloilla ja muilla sellaisilla aloilla, missä 
voi väärinymmärryksen vuoksi syntyä terveyden tai turvallisuuden vaarantavia tilanteita. Alan 
ammattisanaston osaaminen on osoitettava kokeella, jos äidinkieli ei ole suomi. Kielitaidon 
edellytys ei ole pelkästään julkisen sektorin asia, vaan se on osoitettava myös yksityissektorilla. 


Työperäisten oleskelulupien ehtoja on tiukennettava ja asetettava ehtojen rikkomisesta 
vaikuttavat sanktiot. Valvontaan on saatava lisää resursseja. Suomen ei tule maksaa ulkomaisen 
työvoiman ja heidän perheidensä sosiaaliturvaa. 


Ulkomaalainen sesonkityö on verrattain merkittävä tekijä etenkin Pohjois-Suomessa ja 
Lapissa. On todennäköistä, että väitetty työvoimapula on seurausta huonosta sesonkityön 
palkasta sekä ontuvista työehdoista tai niiden puutteesta. Yrityksille on houkuttelevaa 
hyväksikäyttää ulkomaista työvoimaa, jota etenkin Itä-Euroopasta ja kolmansista maista on 
sesonkityöhön saatavilla runsaasti. Vaikka työ on sesonkiluonteista, se edesauttaa suomalaisen 
sosiaaliturvan hyödyntämistä ja sen turvin jäämistä maahan oleskelemaan. 

Sesonkityöhön оп kannustettava käyttämään suomalaista työvoimaa ja maksettava 
asianmukainen palkka. 


Lain- ja veronkierto kitkettävä - lisää resursseja 
viranomaisille ja sanktiot vaikuttaviksi 


Suomen työmarkkinoilla, muun muassa rakennusalalla on oltava sama laki kaikilla ja sen 
kiertämisestä on määrättävä tuntuvat sanktiot, joista vastaa tilaajavastuun mukaan 
pääurakoitsija. Tehokkaan valvonnan toteutumiseksi on resursseja lisättävä aluehallintoon ja 
muille valvontaviranomaisille. Sanktiot rikkomuksista on oltava niin vaikuttavat, että 
yrityksillä ei ole houkutusta rikkomuksiin. Saatavuusharkinnasta on pidettävä kiinni. 
Ulkomaista työvoimaa ei tule käyttää, jos sitä on saatavilla Suomessa. EU:n ulkopuolista 
työvoimaa ei pidä käyttää, jos sitä on saatavilla EU-alueelta. 

TURVALLINEN SUOMI 


Sinimustan Suomen itäraja pitää 


Jokaisen valtion ydintehtävä on sotilaallinen maanpuolustus. Mikäli valtio ei pysty 
puolustamaan itseään ulkoisia uhkia vastaan, se on altis poliittiselle painostukselle ja joutuu 
taipumaan muiden maiden tahtoon. Suomen puolustus nojaa varusmiespalveluksen avulla 
koulutettavaan laajaan reserviin, jonka taistelukykyä ylläpidetään kertausharjoituksilla. 


Pakollisten kertausharjoitusten lisäksi tarvitaan myös vapaaehtoista reserviläistoimintaa, mikä 
onkin erittäin = tärkeässä = roolissa reservin kyvykkyyden — kehittämisessä. 
Varusmiespalveluksemme toimii, mutta valitettavan pieni osuus reserviläisistä osallistuu 
vapaaehtoiseen reserviläistoimintaan. 


Painotamme maanpuolustusohjelmassamme keinoja, joilla vapaaehtoista reserviläistoimintaa 
voidaan tukea. 


Reserviläisten varustehankintojen hyvitys 


Reserviläistoimintaan tarvittavat varusteet, aseet ja patruunat ovat kalliita, ja niiden hinta voi 
olla esteenä toimintaan osallistumiselle. Valtion tulee tukea vapaaehtoista reserviläistoimintaa 
hyvittämällä aktiivisesti — reserviläistoimintaan osallistuvien аѕе-, ammus- ја 
varustehankinnoista 30 prosenttia. Tämä kannustaisi reserviläisiä kasvattamaan osaamistaan 
vapaaehtoisella harjoittelulla, ja lähettäisi selvän signaalin valtion tuesta reserviläisille. Tuen 
saaminen edellyttäisi tietyn tuntimäärän käyttämistä vuositasolla vapaaehtoisiin harjoituksiin 
ja koulutuksiin. 


Aselupaprosessin helpottaminen 


Ampumataito on yksi reserviläisten tärkeimmistä taidoista. Tätä taitoa kehittävän 
ampumaharrastuksen aloittaminen on tällä hetkellä vaikeaa ja kallista. Lupien saaminen 
reserviläiskivääriin kestää kauan ja lupamaksut ovat kalliita. Ampumaharrastuksen 
aloittaminen pitää tehdä helpommaksi. Lähtökohdan pitää olla se, että nuhteeton reserviläinen 
ilman rikosrekisteriä tai mielenterveysongelmia saa luvan reserviläiskivääriin helposti ja 
kohtuullisilla lupamaksuilla. Tämä muutos kannustaisi useampia reserviläisiä aloittamaan 
ampumaharrastuksen, mikä on reservin taistelukyvyn kannalta merkittävä asia. 


Ampumaratojen tukeminen 


Reservin ampumataidon kehittäminen vaatii riittävän määrän tasokkaita ampumaratoja koko 
maassa. Nyt näin ei ole. Verrattuna 90-lukuun, ampumaratojen määrä on pudonnut noin 
kolmannekseen. Merkittävä syy tähän on ympäristölupien vaatimat kalliit selvitykset. 

Lupakäytäntöjä pitää yksinkertaistaa, ja valtion tulee osallistua ympäristöselvitysten 
kustannuksiin. Lisäksi kuntien valtionavustuksien kriteereitä pitää muuttaa niin, että kunta 
hyötyy taloudellisesti, mikäli sen alueella on riittävä määrä ampumaratoja asukkaita kohti. 
Tällöin kunta huomioisi ampumaratojen tarpeen kaavoituksessaan. 


Maanpuolustuspäivä kouluihin 


Maanpuolustus on kaikkien asia, ja tutustuminen siihen pitäisi aloittaa jo ennen 
varusmiespalvelusta. Ehdotamme että ammattikouluihin ja lukioihin tulee kerran vuodessa 
järjestettävä maanpuolustuspäivä, jonka aikana puolustusvoimat ja reserviläisjärjestöt 
esittelevät toimintaansa. Tämän avulla maanpuolustus ja varusmiespalvelus tulisi tutuksi jo 
ennen kutsuntoja. 


Maanpuolustusaiheinen liikunnan kurssi 


FEhdotamme että ammattikouluihin ja lukioihin lisätään valinnainen liikunnan kurssi, jonka 
yhteydessä vietetään ainakin yksi viikonloppu varuskunnassa tutustumassa sotilaalliseen 
maanpuolustukseen ja varusmiespalvelukseen. Kurssi sisältäisi myös ammunnan varuskunnan 
ampumaradalla. Toivomme tämän kurssin maanpuolustuspäivän tavoin tutustuttavan nuoria 
maanpuolustukseen ja reserviläistoimintaan. 


PAINOTAMME 
MAANPUOLUSTUS- 
OHJELMASSAMME KEINOJA, 
JOILLA VAPAAEHTOISTA 
RESERVILÄIS- 
TOIMINTAA VOIDAAN 

TUKEA. 

Maanpuolustusvähennys 


Vapaaehtoinen reserviläistoiminta on tärkeä osa reserviläisten osaamisen kehittämistä ja 
taistelukyvyn ylläpitämistä. Reserviläistoiminta tukee sotilaallista maanpuolustusta ja 
katsomme, että toimintaan pitäisi kannustaa taloudellisesti. Esitämme että vapaaehtoiseen 
reserviläistoimintaan tai väestönsuojeluun aktiivisesti osallistuville annetaan kahden 
prosenttiyksikön ansiotuloveroprosentin vähennys nimeltä maanpuolustusvähennys. 


Ulkomaalaisten tekemiin kiinteistöjen ostoon lisää 
rajoituksia 


Kiinteistöjen osto erityisesti strategisesti herkiltä alueilta voi muodostaa uhan kansalliselle 
turvallisuudelle, ja tällaista toimintaa pitää rajoittaa. Esitämme, että kaikki Suomen 
ulkopuolisten henkilöiden tai yhteisöjen tekemät kiinteistöjen ostot vaativat aina erityisluvan. 
Lisäksi valtiolla tulee olla oikeus pakkolunastaa mikä tahansa kiinteistö, mikäli luvan saaneen 
ulkomaalaisen tai suomalaisen havaitaan toimivan bulvaanina jollekin kansallisen 
turvallisuuden kannalta vaaralliselle toimijalle. 


Sinimustassa Suomessa eivät rikolliset juhli 


Rikoksista tulee seurata oikeudenmukainen rangaistus. Jo vanha tuomarinohje sanoo “mikä ei 
ole oikeus ja kohtuus, se ei voi olla lakikaan”. Valitettavasti suomalainen oikeuskäytäntö on jo 
pitkään painottanut rikollisten oikeuksia. Tuomioistuinten antamia ja käytännössä kärsittäviä 
rangaistuksia erityisesti väkivalta- ja seksuaalirikosten osalta pidetään yleisesti kansan 
oikeustajun vastaisena. Liian pienet rangaistukset eivät toimi pelotteena, ja lisäksi 
epäoikeudenmukaisen lyhyinä pidettävät rangaistukset vähentävät oikeusjärjestelmän 
legitimiteettiä yleisön silmissä. 

Rangaistusten täytyy olla riittävän kovia, jotta ne ehkäisevät rikoksia ja koetaan 
oikeudenmukaisiksi. Tavallisten kansalaisten oikeuksien on mentävä aina rikollisten 
oikeuksien edelle. Ehdotamme asian korjaamiseksi selkeitä kovennuksia kärsittäviin 
rangaistuksiin. 


Rangaistukset kuntoon 


Useiden väkivalta- ja seksuaalirikosten kohdalla minimi- ja maksimirangaistuksia pitäisi 
nostaa. Esimerkiksi törkeän pahoinpitelyn kohdalla pitäisi yhden vuoden minimirangaistusta 
sekä kymmenen vuoden maksimirangaistusta korottaa. Yli kymmenen vuoden 
vankeusrangaistus tulisi kyseeseen esimerkiksi silloin kun aiheutetaan vakava pysyvä haitta 
kuten aivovamma tai sokeutuminen. 


Nykyään yksittäisestä rikoksesta voidaan tuomita enintään 12 vuoden ja useista rikoksista 
enintään 15 vuoden määräaikainen vankeusrangaistus. Esimerkiksi kolme tappoa tehnyt 
rikollinen saisi nykyään korkeintaan 15 vuoden vankeusrangaistuksen, josta hän kärsisi 
käytännössä puolet tai kaksi kolmannesta. Epäkohdan korjaamiseksi ehdotamme, että 
maksimirangaistus yksittäisestä rikoksesta korotetaan 25 vuoteen ja useasta 60 vuoteen. 


Vangit, jotka eivät ole ensikertalaisia kärsivät vankeusrangaistuksestaan vankilassa vain kaksi 
kolmasosaa, jonka jälkeen heidät päästetään ehdonalaiseen vapauteen. Tästä poiketaan vain 
hyvin harvoin. Esitämme, että tuomio lähtökohtaisesti kärsitään kokonaan ja vapautuminen 
kahden kolmasosan jälkeen on poikkeuksellinen palkkio hyvästä käyttäytymisestä, ei 
automaatio. 


Pakollinen yhdyskuntapalvelu 


Suomessa annetaan monien rikosten kohdalla lyhyitä vankeustuomioita, jotka määrätään 
käytännössä ehdollisina. Ehdollinen vankeusrangaistus ei ole todellinen rangaistus, mutta 
toisaalta suuri määrä lyhyitä ehdottomia tuomioita, esimerkiksi rattijuoppoudet, aiheuttaisi 
yhteiskunnalle huomattavia kustannuksia. Ehdotamme että lyhyiden ehdollisten rangaistusten 
oheen määrätään pakollista yhdyskuntapalvelua. Tästä kieltäytyvä joutuisi kärsimään 
rangaistuksen vankilassa ehdottomana. 


FE nsikertalaisuus vain oikeille ensikertalaisille 


Nykylain mukaan henkilö voi olla törkeidenkin rikosten kohdalla ensikertalainen usean kerran, 
mikäli tuomioiden välillä on tarpeeksi aikaa. Ensikertalainen kärsii tuomitusta rangaistuksesta 
vain puolet. Esitämme että ensikertalainen voi olla vain yhden kerran, jonka jälkeen tätä 
helpotusta ei enää saa. Ensikertalaisella tarkoitamme henkilöä, jolla ei ole ollut aiemmin 
ehdollisia tai ehdottomia vankeusrangaistuksia. 

Rikosoikeudellisen vastuun ikäraja alemmas 


Rikosoikeudellisen vastuun alaikäraja tulisi alentaa 13 vuoteen. Tämän ikäinen ymmärtää jo 
riittävän hyvin tekojensa seuraukset. On kohtuutonta ja yleisen oikeustajun vastaista, että 14- 
vuotias voi tappaa tai vammauttaa pysyvästi toisen joutumatta tästä rikoksesta vastuuseen. 
Lisäksi korkea rikosoikeudellisen vastuun ikäraja antaa rikollisjärjestöille mahdollisuuden 
käyttää ikärajan alittavia hyväksi toiminnassaan. 


Ei yksityisyyden suojaa rikolliselle toiminnalle 


Rikosnimike yksityiselämää loukkaava tiedon levittäminen tulee muuttaa niin, että se ei koske 
rikollista toimintaa koskevien tietojen levittämistä. Nykymuodossaan tämän rikosnimikkeen 
perusteella on tuomittu esimerkiksi myymälävarkaasta kuvia julkaissut yrittäjä ja tuomitun 
pedofiilin julkista tuomiota levittänyt henkilö. Tämä on selkeästi yleisen oikeustajun vastaista 
rikollisten suojelua. Katsomme että rikollisten täytyy kantaa teoistaan täysi vastuu, eikä heidän 
yksityisyyttään tule tältä osin suojella. 


Etninen profilointi poliisin käyttöön 


Suomessa esiintyy nykyään merkittävästi etnisten vähemmistöjen tekemää rikollisuutta. 
Esimerkiksi katutason huumausaine- ja jengirikollisuudessa on mukana paljon ei-suomalaisia. 
Tämän vuoksi poliisin toimintaa haittaa merkittävästi etnisen profiloinnin kielto. Jos 
esimerkiksi alueella lähes kaikki huumekauppa on etnisten vähemmistöjen hallussa, poliisi ei 
nykyään saa käyttää tätä tietoa hyväkseen tekijöiden profiloinnissa. Ehdotammekin, että 
etninen profilointi poliisitoiminnassa sallitaan. 


Sinimustassa Suomessa saa kansalainen puolustaa itseään 


Suomalaista oikeuskäytäntöä hätävarjeluun liittyen pidetään yleisesti epäoikeudenmukaisena. 
Oikeusistuimet odottavat, että itseään, muita henkilöitä tai omaisuutta puolustava käyttää 
harkitusti lievintä mahdollista voimaa. Käytännössä tuomioistuimet tulkitsevat rikoslain 
hätävarjelupykälää tavalla, joka jatkuvasti tuottaa yleisen oikeustajun vastaisia päätöksiä. 


Ohjelmassamme haluamme radikaalisti muuttaa hätävarjeluun liittyvää lainsäädäntöä, jotta 
kansalaisen ei tarvitse pelätä seuraamuksia puolustaessaan itseään, muita tai omaisuuttaan. 
Muutokset lähettäisivät selvän viestin siitä, että yhteiskunta asettaa lainkuuliaisten kansalaisten 
oikeudet ja hyvinvoinnin rikollisten edelle. Uudistukset myös kannustaisivat sivullisia 
puuttumaan havaitsemiinsa rikoksiin, sillä heidän ei enää tarvitsisi pelätä saavansa itse 
tuomiota. 

Lakiin oikeus tappavan voiman käyttöön 


Lakiin tulee kirjata lista rikoksista, joiden pysäyttämiseksi on sallittua käyttää tappavaa 
voimaa, ellei se ole selvästi kohtuutonta. Tällaisia rikoksia olisivat esimerkiksi henkirikokset, 
törkeä pahoinpitely, ryöstö ja raiskaus. Lisäksi lakiin tulisi kirjata erikseen, että vakavan 
ruumiillisen vamman tai kuoleman estämiseksi olisi aina sallittua käyttää tappavaa voimaa, 
ellei se ole selvästi kohtuutonta. 


Nämä kaksi uudistusta varmistaisivat sen, että kansalaisten ei täytyisi pelätä oikeudellisia 
seurauksia, kun he puolustavat itseään tai muita. Oman hengen ja terveyden puolustamiseksi 
voisi aina käyttää tehokkainta keinoa, sen sijaan että pitäisi arvioida mikä on tuomioistuimen 
silmissä riittävän lievää. 


OHJELMASSAMME HALUAMME 

RADIKAALISTI MUUTTAA HÄTÄ- 

* VARJELUUN LIITTYVÄÄ LAIN- 
SÄÄDÄNTÖÄ, JOTTA KANSALAISEN 


EI TARVITSE PELÄTÄ SEURAA- 
MUKSIA PUOLUSTAESSAAN 
ITSEÄÄN, MUITA TAI 
OMAISUUTTAAN 


Hätävarjelun liioittelun tuomitsemiskynnystä ylös 


Hätävarjelun liioittelusta tuomitsemisen kynnystä pitää lisäksi yleisesti selvästi nostaa. Lakia 
täytyy muokata siten, että oikeudettoman hyökkäyksen kohteeksi joutuva ei joudu 
puolustautuessaan epäröimään pelätessään seurauksia, vaan voi tehokkaasti ja nopeasti lopettaa 
hyökkäyksen. Tällöin ei olisi vaaraa, että esimerkiksi pahoinpitelijän kaatuessa ja lyödessään 
päänsä, joutuisi oikeudettoman hyökkäyksen kohde maksamaan sakkoja ja korvauksia. 


Kotirauha turvattava 


Kotirauha on tärkeä oikeus, ja katsomme että kansalaisten oikeus puolustaa kotiaan tulee taata 
lailla. Lakiin tulee kirjata, että kotiin tunkeutuvan henkilön voidaan lähtökohtaisesti olettaa 
pyrkivän joko tappamaan tai vakavasti vahingoittamaan kodissa oleskelevia henkilöitä. Tällöin 
kotirauhaa saisi puolustaa esittämiemme uudistusten puitteissa käyttäen tappavaa voimaa kuten 
tuliasetta. 


20 


Suomea on pitkään pidetty koulujärjestelmän mallimaana, mutta nyky-yhteiskunnan ongelmat 
heijastuvat sekä oppilaiden että opettajien pahoinvointina, jaksamattomuutena, heikentyneinä 
tuloksina sekä turvattomuutena. Suomalaisten koululaisten Pisa-tulokset ovat olleet jo useita 
vuosia laskussa. Osaaminen luonnontieteissä, matematiikassa ja lukemisessa ovat heikentyneet 
varsinkin pojilla. Koululaitosta käytetään arvojen ja normien muokkaukseen yhä suurenevissa 
määrin esimerkiksi satenkaaripropagandan ja vähemmistöpoliittisten näkemysten kautta, 
taidon ja tiedon opetuksen kustannuksella. Ulkomaalaistaustaisten oppilaiden määrä suurten 
kaupunkien kouluissa on kasvanut 2000-luvulla räjähdysmäisesti. Esimerkiksi 
pääkaupunkiseudulla vieraskielisten määrä kouluissa oli vielä 90-luvun lopulla alle 5 %. 
Nykyään vastaava luku on usean alueen kouluissa yli 30 %. Tässä tilanteessa suomalaiset lapset 
joutuvat sekä sosiaalisesti että opetusresurssien jaon osalta altavastaajiksi. Peruskoulusta on 


tullut eräänlainen epästabiili yhteiskuntakokeilu, jonka epäonnistumiset heijastuvat 
yhteiskunnassa pitkälle tulevaisuuteen. 


Peruskoulut ja toisen asteen koulutus 


Tekniikkaa, ei kulttuurimarxismia! Peruskoulutus ei onnistu palvelemaan suomalaisen 
yhteiskunnan tarpeita nykyisten opetussuunnitelmien kautta. Haluamme opetussuunnitelmien 
perustavanlaatuista uudistamista siten, että ne parantavat suomalaisten osaamista, tuottavuutta, 
kilpailukykyä ja omavaraisuutta pitkällä aikavälillä. Opetuksen tulee nojautua tutkittuun 
tietoon ja tieteeseen sekä painottaa läpi vuosiluokkien luonnontieteitä, tekniikkaa, taidetta ja 
matematiikkaa. Liberaali indoktrinaatio täytyy poistaa koulun opetuksesta täysin, kuten myös 
ideologisiin mielenosoituksiin osallistuminen (esim. Pride tai ilmastomielenosoitukset) ei 
kuulu koulun opetuskuvaan. Kielipoliittinen tavoitteemme on suomen kielen vahvistaminen, ja 
näemme peruskoulun valtakunnallisen pakkoruotsin vuosikymmenien ajan resursseja 
hukanneena — opetustoimintana, josta tulee pikimmiten luopua. Suomalaisen 
peruskoululaitoksen tehtävä on antaa lapsille ja nuorille mahdollisimman hyvä eväät elämään, 
ja omalta osaltaan kasvattaa heistä tasapainoisia kansalaisia. 


e Pakkoruotsi tulee poistaa opetuksesta. Tilalle esitämme uutta oppiainetta, tekniikkaa, 
jossa opetus keskittyy tekniikan historiaan, ihmisen ja yhteiskunnan tekniikkasuhteen 
tarkasteluun sekä teknilliseen toteutustyöhön. Sekä tekniikan opetuksen että 
luonnontieteellisen opetuksen tulee sisältää paljon kokeellista työtä ja käsillä tekemistä. 


e Liberaali aivopesu tulee poistaa koulun opetuksesta ja koulun sosiaalisesta 
vaikutusympäristöstä. 


e Seksuaalikasvatuksen tulee korostaa perinteisiä perhearvoja sen sijaan, että 
kannustetaan = irtosuhteisiin jakamalla ehkäisyvälineitä. Koulun järjestämään 
seksuaalikasvatukseen ei tule kuulua seksuaalisten perversioiden oppiminen ja 
omaksuminen. 

e Kotoperäisestä uskonnosta tulee opettaa kouluissa ja opetuksen tulee perustua 
tutkittuun tietoon. Kyseisen tiedon vähyyden vuoksi kotoperäisen uskonnon tutkimusta 
tulee lisätä ja tukea. 


e Toisen asteen oppilaitosten tulee lisätä sosiaalista mentorointia oppilaiden 
elämänhallinnan taitojen lisäämiseksi. Myös opintoihin tulee kehittää joustavia 
ratkaisuja, jotta pienempien paikkakuntien ammattioppilaitokset voidaan pitää elävinä 
ja houkuttelevina sekä opetuksen ja ammattitaidon moninaisuuden lisäämiseksi. 


Opettajan rooli ja työrauha 


Noin 60 % opettajista on harkinnut alanvaihtoa, johtavina syinä ovat työn kuormittavuus ja 
työmäärän lisääntyminen. Suuret ryhmäkoot sekä erityisjärjestelyt lisäävät työtaakkaa, mutta 
ovat myös pois oppilaan henkilökohtaiseen opetukseen käytettävästä ajasta sekä madaltaa 
opetuksen laatua monella tapaa. Suomen kouluissa tulee olla korkealaatuinen opetus, ja tähän 
tähdätään | riittävällä opettajien määrällä, mahdollisimman pienillä oppilasryhmillä, 
erityispedagogisilla opetusympäristöillä sekä paremmilla opettajien 
täydennyskoulutusjärjestelyillä. 


e Opettajalla tulee olla tarvittavat voimankäyttöoikeudet kurin ja järjestyksen 
ylläpitämiseksi koululuokassa sekä häiriköivän oppilaan poistamiseksi. 


e Opettajaan kohdistuvat loukkaukset, uhkaukset ja häirintä tai opettajan fyysinen 
vastustaminen häiriköntitilanteessa tulee rinnastaa virkamiehen vastustamiseen tai 
haitantekona virkamiehelle, josta voi joutua rikosoikeudelliseen vastuuseen. 


e Lapsille ja nuorille, jotka tarvitsevat erityispedagogisia järjestelyjä (mukaan lukien 
neuropsykologiset toimintakykyyn liittyvät diagnoosit tai alkeelliset kielitaidot sekä 
häiriökäyttäytyminen), täytyy olla tarjolla pienluokkia ja erityisopetusta. 

FErityispedagogisia vaihtoehtoja tulee löytyä valtakunnallisesti myös toiseen asteen 
koulutuksessa. 


e Opettajien täydennyskoulutusta varsinkin erityispedagogiikan saralla tulee tukea ja 
lisätä, jotta erityisopettajia on riittävästi ja jotta aineenopettajat voivat antaa myös 
pätevää aineenopetusta erityis-/pienluokille. 


e Opetusryhmien tulee olla pieniä, jotta opettajan aika riittää myös yksilölliseen 
opetukseen ja ohjaukseen sekä perusopetuksessa että toisen asteen koulutuksessa. 


Korkeakoulut 


Suomalaiset yliopistot ja ammattikorkeakoulut ovat merkittävässä asemassa suomalaisen 
korkeatasoisen koulutuksen, tieteellisen tutkimuksen ja taloudellisen omavaraisuuden 
kehittämisessä. Nykyinen poliittinen järjestelmä on kuitenkin vienyt korkeakouluja suuntaan, 
jossa opiskelupaikkojen määrää lisätään koulutusohjelman houkuttelevuuden eikä alan 
hyödyllisyyden tai työvoiman tarpeen perusteella. Tämä luo tilanteen, jossa yhä useampi 
korkeakoulusta valmistunut nuori aikuinen päätyy joko työttömäksi tai akateemikoksi jo 
valmiiksi täydelle alalle. Korkeakoulujen rahoitusta ja aloituspaikkoja on kohdennettava 
tarkemmin niille aloille, joilla on pula työntekijöistä, ja jotka palvelevat Suomen 
omavaraisuutta ja kansantaloutta. Näitä ovat esimerkiksi terveydenhuolto, energia-ala, 
teollinen tuotanto, kemianteollisuus, luonnontieteet ja lääketiede sekä opettajien koulutus. 
Vastaavasti opiskelupaikkoja, joista valmistuneilla on huonot työllistymismahdollisuudet, 
tulee vähentää. 


Korkeakoulujen koulutusohjelmien ja kurssitarjonnan tulee lähtökohtaisesti edistää opiskelijan 
valmiuksia suoriutua hyvin työelämässä. Sen sijaan, että opiskelija täyttää tutkintonsa 
esimerkiksi sateenkaari-ideologiaa edistävillä kursseilla "sukupuolten moninaisuudesta", tulee 
häntä ohjata opiskelemaan oman alansa kurssien lisäksi yleishyödyllisiä asioita talouden 
hallinnasta, yrittäjyydestä ja johtajuudesta. Hukkaan heitettyjä resursseja vievät kurssit tulee 
poistaa, mukaan lukien suomenkielisten opiskelijoiden pakollinen virkamiesruotsi. 

Suomalaisille opiskelijoille tulee jatkossakin tarjota täysimääräinen maksuton korkeakoulutus. 
Suomen ylioppilaskuntien liitto on politisoitunut järjestö, jonka pakotetusta jäsenyydestä 
yliopisto-opiskelijat maksavat opiskeluaikanaan satoja euroja. Tämä pakkojäsenyys tulee 
purkaa. Ulkomailta saapuville vaihto-opiskelijoille ei tule tarjota kokonaisia tutkintoja, vaan 
he voivat tulla nykyisten vaihto-opiskelijaohjelmien mukaisesti suorittamaan osan 
tutkinnostaan määräaikaisina jaksoina. Vastineeksi myös suomalaiset opiskelijat saavat 
mahdollisuuden opiskella vaihto-opiskelijoina ulkomailla. Korkeakouluihin tulee luoda 
keskitetty innovaatiotoimintaa edistävä organisaatio, jonka tulee järjestää maksuttomia 
innovaatioyritysten startup- koulutuksia ja opastusta. Yliopistojen sisäistä innovaatiotoimintaa 
tulee edistää työntekijöiden lisätyllä vapaudella tehdä yritystoimintaa sekä työntekijöiden 
omilla patenttioikeuksilla. 


e Korkeakoulujen aloituspaikkojen ja rahoituksen kohdentaminen omavaraisuuden ja 
kansantalouden tarpeisiin, pääasiallisina panostuskohteina terveydenhuolto, energia, 
teollinen tuotanto, kemian teknologiateollisuus, luonnontieteet ja lääketiede sekä 
opettajien koulutus. 


e Valtakunnallinen kaksikielisyys on toimimaton ratkaisu. Virkamiesruotsin 
uudelleenjärjestely esimerkiksi sitä tarvitsevien erillisenä vapaana kurssimuotoisena 
opetuksena. 


e Suomen ylioppilaskuntien liiton pakkojäsenyys on purettava. SYL on julistautunut mm. 
feministiseksi järjestöksi ja sen jäsenmaksua peritään yliopisto-opiskelijoilta satoja 
euroja koko tutkinnon suorittamisen ajalta. 


e Keskitetty innovaatiotoiminta, joka myös tarjoaa maksuttomia startupkartoituksia ja 
koulutuksia innovaatioyrityksille. 


e Yliopiston henkilökunnalle oikeus käyttää työaikaa tutkimukseen kytkeytyvään 
innovatiiviseen yritystoimintaan. Tutkimukseen liittyvien = innovaatioiden 
patenttioikeudet kuuluvat työntekijälle. 


e Avoimempi = mahdollisuus kurssimuotoiseen opiskeluun vapaina kursseina 
aikuisväestön täydennys- ja uudelleenkoulutustarpeita varten. Tätä varten 
aikuisväestölle suuntautuvia verkko-opintoja on kehitettävä ja niiden tulisi olla 
suomalaisille opiskelijoille maksuttomia. 

KOHTI KANSALLISTA TALOUTTA 


Puolueemme talouspolitiikan päämääränä on turvallinen, kansallinen ja hyvinvoiva Suomi, 
jossa globaalin markkinatalouden aiheuttamia epävarmuuksia pyritään aktiivisesti 
ehkäisemään poliittisin ratkaisuin, sekä tarjoamaan suomalaisille perheille ja jälkikasvuille 
vakaa ja ennalta arvattava taloudellinen ympäristö, jota eivät uhkaa joukkoirtisanomiset, 
ulkoistamiset, maailmantalouden mullistukset saati jatkuva kilpailu tuottavuuden lisäämiseksi, 
joka tapahtuu usein yksilön oman jaksamisen ja hyvinvoinnin kustannuksella. 


Perustulo - Sosiaaliturvaa suomalaisille 


Sinimusta Liike kannattaa sosiaaliturvan sitomista suomalaiseen syntyperään kansalaisuuden 
tavoin. Suomalaisen sosiaaliturvajärjestelmän ei tule kanavoida suomalaisella työllä ja 
yrittämisellä tuotettuja rajallisia resursseja maassamme vierailevien kansanryhmien ylläpitoon. 
Kansan sisäinen solidaarisuus vahvan sosiaaliturvan muodossa palvelee liikkeen tavoittelemaa 
yhtenäisen kansankokonaisuuden ihannetta. 


Vallitsevan sosiaaliturvajärjestelmän byrokraattisuus ja kannustinongelmat ovat herättäneet 
huolta yli puoluerajojen. Teknologisen murroksen aiheuttamat rakennemuutokset 
työmarkkinoilla edellyttävät sosiaaliturvajärjestelmältä yhä suurempaa joustavuutta ja 
ennustettavuutta. = Sinimusta Liike kannattaa suomalaisen > sosiaaliturvajärjestelmän 
uudistamista siirtymällä jokaiselle suomalaiselle maksettavaan perustuloon. Perustulo korvaisi 
nykyiset tukimuodot, kuten työmarkkinatuen, opintorahan ja yleisen asumistuen. Liikkeen 
perustulomallin tarkoitus on taata minimitoimeentulo ja kannustaa työn vastaanottamiseen 
kaikissa tilanteissa. Ennustettavuutensa ja pysyvyytensä ansiosta perustulo madaltaisi kynnystä 
ottaa vastaan osa-aikaista tai matalapalkkaista työtä. Myös esimerkiksi keikkaluonteinen 
elinkeinon harjoittaminen helpottuisi byrokraattisten loukkujen poistuessa. Opiskelijat voisivat 
vähentää velanottoaan ja työskennellä entistä vapaammin opintojensa ohessa, mikä 
sujuvoittaisi työelämään siirtymistä. 


Sinimustan Liikkeen perustulomallissa jokaiselle kansalaiselle maksetaan kuukausittain 750 
euroa. Alaikäisistä maksetaan puolittaista perustuloa huoltajille, ensisijaisesti äidille, mikä 
korvaisi nykymuotoisen lapsilisän. Ansiotulot eivät madalla maksettavan perustulon määrää. 
Joustava ja kannustava sosiaaliturva tarjoaisi yhä useammalle suomalaiselle mahdollisuuden 
osallistua yhteiskunnan ylläpitoon kykyjensä ja elämäntilanteensa sallimissa puitteissa. 


Ylikansallisesta kaaoksesta kohti omavaraista 
kansantaloutta 

Sinimusta Liike edustaa talouspoliittisessa ajattelussaan kolmatta tietä, jossa se pyrkii 
yhdistämään —suunnitelmatalouden ja markkinatalouden parhaimpia puolia toisiinsa. 


Puolueemme näkökulmasta talouspolitiikka on alisteinen kansallisille ja ympäristön 
sanelemille intresseille ja siten valtion poliittiselle ohjaukselle. Vastustamme sosialismiin 

sidottua tasapäistämistä, joka ei salli yksilöllisten tuloerojen esiintymistä. Sinimustassa 
yhteiskunnassa ihmisellä on oikeus yrittää, menestyä ja tarvittaessa myös epäonnistua. 


Puolueemme kannattaa > osallistavaa —talouspolitiikkaa, jossa mahdollisimman moni 
suomalainen osallistuu omalla työpanoksellaan kansantaloutemme = pyörittämiseen. 
Puolueemme vastustaa keskittämispolitiikkaa, jossa ihmiset, työpaikat ja palvelut rakennetaan 
vain muutaman suurkaupungin ympärille. Valtion tehtävä on turvata kansallinen hyvinvointi 
ja sen perusta kuten infrastruktuuri, sosiaalinen turvaverkosto sekä koulutus- ja 
terveydenhoitosektorit, jotka ovat yhdenvertaisesti jokaisen kansalaisen saatavilla ja joita 
pidetään yllä verovaroin. 


Suomalainen hyvinvointi perustuu suomalaiseen ammattitaitoon, аһкегиџќееп ja 
varmaotteiseen poliittiseen ohjaukseen. Suomalaisen keskusvallan tehtävä on hillitä 
rahaliikennettä Suomen ulkopuolelle, sekä estää sen kaltaisen tuotannon saapuminen 
maahamme, jotka eivät täytä ympäristölle ja työntekijöiden työoloille annettuja kotimaisia 
vaatimuksia. Yhteiskunnan toimivuuden kannalta oleelliset palvelurakenteet tulee pysyä 
tulevaisuudessakin = kansallisen ohjauksen alaisuudessa, eikä niitä sovi ulkoistaa 
ulkomaalaisille toimijoille, jotka siirtävät liiketoiminnastaan saamat voitot Suomen 
ulkopuolelle. Jokaisen taloudellisen päätöksen taustalla tulee vaikuttaa paikallisuusperiaate, eli 
liiketoiminnasta syntyvät voitot tulee hyödyttää alueella asuvia ihmisiä, eikä Suomen 
ulkopuolella asuvia kasvottomia suuromistajia. 

Suomalaisen kansantalouden tulee palvella ainoastaan suomalaisia. Tällä hetkellä Suomi 
kuitenkin maksaa yli miljardi euroa joka vuosi kehitysapuun, eikä avun antaminen ole tuottanut 
toivottua tulosta viidessäkymmenessä vuodessa. Kehitysavusta hyötyjiä ovat rikkaat 
auttajamaat ja kehitysmaiden eliitti. Kohdemaiden tilanne ei ole muuttunut, vaan monessa 
kohteessa jopa huonontunut. Sinimusta Liike lopettaisi toimimattoman kehitysavun kokonaan, 
ja sijoittaisi sen suomalaisten hyvinvointiin Suomessa. 


e Suomalaista taloutta tulee suojella ulkopuoliselta halpatuotannolta. Kiinassa ja muissa 
vastaavissa maissa valmistettujen tuotteiden kulutusta tulee torjua esim. suojatullein 


e Aiempi taksilain uudistus tulee kumota - nykyisistä levottomista taksibasaareista tulee 
palata suomalaiseen ammattitaitoon 


e Suomalaista kansallisomaisuutta ei tule myydä ylikansallisille toimijoille. Erityisen 
suojelun kohteena tulee olla kriittiset hyödykkeet, kuten esimerkiksi pohjavedet 


e Rahan siirtyminen pois suomalaisesta kansantaloudesta tulee hillitä julkisella 
säännöstelyllä: ylikansallisista rahallisista transaktioista perittäviä veroja on nostettava 


e Valtion tulee liikelaitostaa ja virastoida oleellisia yhtiöitä. Valtion on myös voitava 
kansallistaa niitä yksityisiä yrityksiä, joilla on selvä turvallisuuspoliittinen merkitys 


e Velkavankeuteen joutuneet ihmiset uhkaavat nykyään jäädä kokonaan yhteiskunnan 
ulkopuolelle - mahdollisuus henkilökohtaiseen konkurssiin tulisi olla mahdollinen, jotta 
henkilön mahdollisuus palata yhteiskunnan tuottavaksi osaksi nopeutuisi. 


e Puolueemme kannattaa kolmikantaan perustuvaa mallia, joissa valtio neuvottelee 
yhdessä työnantaja- ja työntekijäjärjestöjen kanssa harjoitetusta talous- ja 
sosiaalipolitiikasta erillisissä pitkän aikavälin strategioissa. Siinä missä työntekijät ja 
työnantajat edustavat omia eturyhmiään, tulee valtion edustaa neuvotteluissa kaikkia 
suomalaisia, mukaan lukien ne vähäosaiset, joiden ääni ei normaalisti pääse kuuluviin. 


SUOMALAISEN KANSAN- 


TALOUDEN TULEE 
PALVELLA AINOASTAAN 
„ SUOMALAISIA. 

a 

YMPÄRISTÖ JA ENERGIA - SYVÄEKOLOGINEN 
VAIHTOEHTO 


Energiaomavarainen Suomi: kohti vihreää siirtymää 
teknologian ja omavaraisuuden ehdoilla 


Suomen energiasta suuri osa on tuontienergiaa, mikä lisää riippuvuutta muista maista sekä 
muodostaa uhkakuvia kriisitilanteissa. Suomen energiapolitiikan tulisi tähdätä täyteen 
energiaomavaraisuuteen, jossa energiantuotanto ja jakeluverkot ovat kotimaisessa 
omistuksessa. Maailman energiantuotanto on murroksessa: olemme siirtymässä fossiilisista 
polttoaineista ja muista uusiutumattomista luonnonvaroista kohti uusiutuvien ja 
vähäpäästöisten energiavarojen käyttöä. Suomen tulee olla tämän kehityksen kärkipäässä ja 
aktiivisesti pyrkiä kehittämään uusia ja tehokkaampia teknologisia ratkaisuja. Näiden 
energiavarojen käyttöä tulee kehittää ja lisätä julkisin resurssein. Edellä kuvatun vihreän 
siirtymän on oltava konkreettinen tulevaisuuden tavoite, mutta sen tulee tapahtua riittävän 
pitkällä aikavälillä kestävän ja tehokkaan tuloksen saavuttamiseksi. 


e Kotitalouksia tulee kannustaa omavaraiseen sähkön- ja lämmöntuotantoon (esim. 
aurinkoenergia ja maalämpö). Nykyisiä verovähennyksiä ei tule pienentää. 

e Omavaraisuutta on lisättävä energian tuotannossa ja siihen liittyvää teknologiaa on 
kehitettävä. Olemassa olevien tuotantolaitosten tuotantokapasiteettia tulee nostaa 
nykyisestä. 

e Uusiutuvien polttoaineiden verotusta täytyy keventää. Polttoaineen hinnan tulee 
määräytyä lähtökohtaisesti ympäristöystävällisyyden mukaan. 


e Paikallisia energiantuotantoratkaisuja täytyy kehittää esimerkiksi strategisesti 
sijoitetulla tuulivoimalla, biopolttoainetuotantolaitoksilla ja atomienergialla. 


Luonto on perintömme ja kansallisomaisuutemme 


Puhdas suomalainen luonto, vesistö ja maaperä on pohjimmainen edellytys kansamme 
tulevaisuudelle sekä tärkein kansallisomaisuutemme, joka tulee säilyttää meitä seuraaville 
sukupolville. Kansalaisilla tulee olla vaivaton pääsy vviheralueille ja luontoon. 
Jokamiehenoikeuksia, vapaata pääsyä luontoon ja luonnon monimuotoisuutta on vaalittava. 
Uhanalaisia kotimaisia lajeja on suojeltava, monimuotoisuutta lisättävä ja vieraslajien 
leviämistä ehkäistävä. 


e Valtion tulee säilyttää, kehittää ja lisätä luonnonsuojelualueita, kansallispuistoja ja 


vaellusreittejä sekä aktiivisesti kasvattaa, valvoa ja kehittää monimuotoisuuden 
kannalta erityisen tärkeitä elinympäristöjä ja näiden suojeluohjelmaa. 

e Metsän ikärakennetta tulee pyrkiä kasvattamaan ja lahopuun määrää lisättävä 
tarvittaessa taloudellisin kannustimin. Avohakkuun määrää on vähennettävä. 


e Perinneympäristöjen määrää on lisättävä ja uhanalaisten lajien elinolosuhteita 
puolustettava 


e Lintukannan monimuotoisuuden edistäminen elinympäristöohjelmilla on tärkeää, 
esimerkiksi — Sotka-hankkeen avulla. —Valkoposkihanhikantaa оп säädeltävä 
metsästysrajoituksia helpottamalla, tällöin metsästetty riista on myös sallittava 
ravinnoksi. 


e Haitalliset tulokaslajit on tunnistettava, ja niihin on sovellettava samoja valtuuksia kuin 
haitallisiin vieraslajeihin. 


e Moottoriteillä tulee olla metsäneläinten ylityspaikkoja, nk. "vihersiltoja" riittävän 
tiheään. 


e Uusia vesivoimaloita ei tule rakentaa vaan niiden kapasiteettia on pyrittävä nostamaan. 
Vesivoimaloiden läheisyydessä kalaväyliä ja kutupaikkoja tulee rakentaa ja kehittää. 


e Kaivoslakia on muutettava siten, että kaivostoiminta tulee luvalliseksi vain kotimaisille, 
osittain valtion omistamille yhtiöille. Kaivosyhtiöllä tulee olla etukäteen varattuna 
riittävästi pääomaa ympäristön kunnostustoimiin. Kaivostoiminta olla kokonaan 
kiellettyä luonnonsuojelualueilla. 


Jokaisen ihmisen tulisi omaksua syväekologinen ajattelu 


Suomalaisilla tulee olla vahva suhde luontoon. Luontoon liittyvää kansalaistoimintaa on 
tuettava ja kannustettava. Yhteiskunnan tulee pyrkiä korostamaan ihmisen vastuuta oman 
ympäristönsä kunnossapidosta. Helpotetaan kansallispuistojen ja muiden luontokohteiden 
saavutettavuutta. 


e Koulussa tulee painottaa nuorelta iältä lähtien syväekologista näkemystä ja 
monimuotoisuuden ymmärrystä, kuten lajintuntemusta, sekä ympäristöopissa että 
biologiassa. 


e Lapsille ja nuorille on järjestettävä luontoon liittyvää julkista kesäleiritoimintaa. 


e Retkeilyinfran kunnostamiseen ja kehittämiseen on panostettava. Retkeilyalueiden, 
vaellusreittien ja kansallispuistojen saavutettavuutta on kehitettävä. 

* Kaupunkien kaavoitusta on pyrittävä ohjaamaan siten, että puisto- ja ulkoilualueille 


jäisi tilaa taajamarakenteen sisään. Maankäytölle tulee olla esimerkiksi tiukempia 
rajoituksia kaupunkiympäristöissä ja niiden läheisyydessä siten, että luontoalueiden 
muuttaminen asfaltiksi ja betoniksi on oltava hankalampaa tai maa-alasta on oltava 
riittävä prosentuaalinen osuus viheraluetta. 


YHTEISKUNNAN TULEE 
PYRKIA KOROSTAMAAN 
IHMISEN VASTUUTA 


OMAN YMPÄRISTÖNSÄ ” 
„ KUNNOSSAPIDOSTA.” 

